মধ্যপ্রাচ্যে একটি গেমিং জোন বানানোর পরিকল্পনা নিয়েছে স্ম্যাশ এন্টারটেইনমেন্ট নামের একটি প্রতিষ্ঠান। শচীন টেন্ডুলকার এই স্ম্যাশ এন্টারটেইনমেন্টের ১৮ শতাংশ শেয়ারের মালিক। শুধু শেয়ার নয় টেন্ডুলকার স্ম্যাশের পণ্যদূতও। প্রতিষ্ঠানটি সৌদি আরবের জেদ্দায় ৬৫ হাজার বর্গফুটের একটি গেমিং জোন বানানোর পর তাদের লক্ষ্য দুবাইয়ে একই ধরনের একটা কিছু করা। মধ্যপ্রাচ্যের বিশাল বাজার দখল করতে টেন্ডুলকারের সঙ্গে ক্রিস্টিয়ানো রোনালদোকেও পণ্যদূত করেছে তারা। সিআর-সেভেনের সঙ্গে পাঁচ বছরের চুক্তিও হয়েছে তাদের।